फैन पेज ने शेयर किया वीडियो, क्रॉप टॉप और शॉल में आईं नजर
Disha Patani Attends Ganga Aarti in Varanasi, एक्ट्रेस दिशा पाटनी का हाल ही में एक वीडियो सामने आया है, जिसमें वो वाराणसी के घाट पर आरती करती नजर आ रही हैं। दरअसल दिशा किसी प्रोजेक्ट के लिए शूटिंग कर रही थीं
एक्ट्रेस दिशा पाटनी का हाल ही में एक वीडियो सामने आया है, जिसमें वो वाराणसी के घाट पर आरती करती नजर आ रही हैं। दरअसल दिशा किसी प्रोजेक्ट के लिए शूटिंग कर रही थीं, इस दौरान उन्होंने वहां की प्रसिद्ध आरती भी अटेंड की। सोशल मीडिया पर दिशा का यह वीडियो बेहद सुर्खियों में है।
हालांकि, अब दिशा वाराणसी से वापस आ चुकी हैं। 21 अप्रैल को उन्हें मुंबई एयरपोर्ट पर स्पॉट किया गया।
भक्तों और पंडितों से घिरी नजर आईं दिशा 
चर्चित वीडियो में दिशा दशाश्वमेध घाट पर गंगा आरती करते हुए नजर आ रही हैं। इस दौरान वो बैगी ट्राउजर के साथ क्रॉप टॉप और शॉल पहने नजर आ रही हैं। आरती के दौरान दिशा कुछ पंडितों और भक्तों से घिरी हुई दिखाई दीं।
इसके अलावा कुछ दिशा की कुछ फोटोज भी सामने आईं, मंदिर परिसर के सदस्य उनका स्वागत करते नजर आए। इस दौरान एक मंदिर प्रबंधन से जुड़े सदस्य ने उन्हें शॉल पहनाई और प्रसाद दिया।
वाराणसी में दिशा की अन्य फोटोज 
वीडियो देख यूजर्स ने दिया रिएक्शन 
इसके अलावा दिशा की कई अन्य तस्वीरें भी सामने आई हैं, जो दर्शन के बाद की हैं। दिशा की इन फोटोज और वीडियो पर फैंस जमकर रिएक्ट कर रहे हैं। एक यूजर ने लिखा- एथनिक वियर में ये कितनी अच्छी लग रही हैं। दूसरे यूजर ने लिखा- मैं उम्मीद कर रहा था कि ये वहां कुछ ऐसा पहनेंगी, जो उन्हें नहीं पहनना चाहिए था। तीसरे यूजर ने लिखा- इसने यहां पर भी क्रॉप टॉप पहना है।
